നാക്കുപിഴ മനുഷ്യ സഹജം, നേമത്തെ ബിജെപി അക്കൗണ്ട് പൂട്ടിച്ചതില് വൈരാഗ്യമുള്ളവരാണ് ഇതിന് പിന്നില്: വി ശിവന്കുട്ടി തിരുവനന്തപുരം: സംസ്ഥാനങ്ങളുടെ എണ്ണം തെറ്റായി പറഞ്ഞതില് വിശദീകരണവുമായി വിദ്യാഭ്യാസമന്ത്രി വി ശിവന്കുട്ടി. നാക്കുപിഴ മനുഷ്യ സഹജമാണെന്നും നേമത്തെ ബിജെപി അക്കൗണ്ട് പൂട്ടിച്ചതില് വാശിയും വൈരാഗ്യമുള്ളവരാണ് ഈ പ്രചാരണത്തിന് പിന്നിലെന്നും ശിവന്കുട്ടി വ്യക്തമാക്കി. ഇന്നലെ നടന്ന പത്രസമ്മേളനത്തിലായിരുന്നു മന്ത്രിയുടെ അമളി. നാക്ക് പിഴ എല്ലാവര്ക്കും സംഭവിക്കും. ഇത് മനുഷ്യ സഹജമാണ്. ആക്ഷേപിക്കുന്നവര്ക്ക് സന്തോഷം കിട്ടുന്നെങ്കില് സന്തോഷിക്കട്ടെ. ആക്ഷേപങ്ങള്ക്ക് മറുപടി പറഞ്ഞ് സമയം കളയുന്നില്ല. നേമത്ത് അക്കൗണ്ട് പൂട്ടിയതില് ബിജെപിയില് വാശിയും വൈരാഗ്യമുള്ളവരുണ്ട്. അവരാണ് ഇതിനു പിന്നില്. സ്കൂള് തുറക്കുന്നതിന് വേണ്ടിയുള്ള പിന്തുണ ശക്തമാണ്. കേരളമാണ് ഇത്രയധികം മുന്നൊരുക്കം നടത്തി സ്കൂള് തുറക്കുന്ന ആദ്യത്തെ സംസ്ഥാനം, വി ശിവന്കുട്ടി വ്യക്തമാക്കി. അതേസമയം, മന്ത്രിക്ക് ഇന്നലെ പത്രസമ്മേളനത്തില് പറ്റിയ അമളിയാണ് സോഷ്യല് മീഡിയകളില് തരംഗമാകുന്നത്. ട്രോളര്മാരുടെ ഇന്നത്തെ ഇര ശിവന്കുട്ടി ആണ്. ഇന്ത്യയില് 35 സംസ്ഥാനങ്ങളുണ്ടോ എന്ന് മന്ത്രി ശിവന്കുട്ടി ഉദ്യോഗസ്ഥരോട് ചോദിച്ച ചോദ്യം മാധ്യമപ്രവര്ത്തകര് പിടിച്ചെടുത്തു. സംസ്ഥാനത്ത് സ്കൂള് തുറക്കുന്നതുമായി ബന്ധപ്പെട്ട് ആരോഗ്യമന്ത്രി വീണ ജോര്ജുമായി ചേര്ന്ന് തിരുവനന്തപുരത്ത് നടന്ന വാര്ത്ത സമ്മേളനത്തിനിടെയായിരുന്നു സംഭവം. നിലവില് സ്കൂളുകള് തുറന്ന സംസ്ഥാനങ്ങളുടെ എണ്ണം ചോദിക്കുമ്ബോഴായിരുന്നു മന്ത്രിയുടെ ഈ സംശയം. Tags India cpm v sivankutty shortlink